  Наталья Тетерина 7-тӥ инвожое Балезино ёросын тракторист-механизаторъёс пӧлын ёрос ӵошатскон ортчиз. Вожвылъяськон берло дас ар ӵоже нырысьсэ радъяськиз но кизён ужъёсты йылпумъян луиз. Конкурсантъёс алама куазен но умой гырыны быгатэмзэс возьматӥзы. Гырисьёслэн ӵошатсконазы 20 трактористъёс пыриськизы. Нош судъясьёслэн лыдзы куиньлы тросгес вал. Час куспын 14 пол ортчыса, трактористъёслы 13 метр пасьта бусыез гыроно луиз. Устоез гырись луон понна воргоронъёс быгатонлыксэс но, сюрес вылтӥ мынон-ветлон куронъёсты тодэмзэс но возьматӥзы. Конкурс ортчон нуналэ ёросын зориз, соин ик куазь конкурсантъёслы ватсаса шугъяськонъёс кылдытӥз. Татын туж секыт — судъясьёслы туж шуг ужаны. Эшшо но таӵе югдурын: музъем туж мускыт луиз Татьяна Столбова, ӵошатсконъёслэн валтӥсь судъясезТрактористъёсты дас пӧртэм куронъёсъя дунъязы, одӥгез соос пӧлысь гыремлэсь мурдалазэ чаклан — 18 сантиметр, тросгес но, ӧжытгес но ӧвӧл. «Татын горд сюё инты, трактор гылӟе но, потэм уг луы», — валэктэ тракторист Илья Калинин. Вожвылъяськонлэсь вань люкетъёссэ ортчыса, таяз радэ тужгес усто гырись луэмзэ возьматӥз «Сергинский» возёсысь Анатолий Бузмаков. Балезино ёрос администрацилэн тӧроезлэн гурт возёсъя воштӥсез Анатолий Анисимов верамъя, шугъяськонъёс йылпумъян ужрадын гинэ ӧвӧл, кизён дыръя но кылдӥзы. Кизён секытэн мынӥз. Со топливо тырмымтэен. Но быгатӥм сю процентлы ужез быдэстыны. Нюр интыос, котьку сямен ик, кылё. Ӝожтӥськиськом куазь вылэ. Ку кизим ни, нош удъёс шонерскыны уг быгато, малы ке шуоно температура уг тырмы Анатолий Анисимов, Балезино ёрос администрацилэн тӧроезлэн гурт возёсъя воштӥсезШугъяськонъёс сярысь Удмуртиысь гурт возёсъя но сиён-юонъя министр Ольга Абрамова но вераз. Вань секытэз азьпалан: со пудо сиён дасян но ю утялтон. Милемлы ог 500 сюрс гектар бусыосты утялтыны кулэ луоз. Йӧллы но кизер эстӥськонлы дунъёсъя туннэ югдурез лыдэ басьтыса, бадӟым кышкытлык вань, ваньзэ сое дыраз лэсьтыса ум вуттэ шуыса Ольга Абрамова, Удмуртиысь гурт возёсъя но сиён-юонъя министр Балезино ёросысь трактористъёслэн ӵошатсконзы Тегъёс: Балезино Удмуртия гуртвозёс йӧл бусыужъёс мерттӥськон гуртвозёсъяминистерство  